VRML (Virtual Reality Modeling Language)
Bašić Fatima
Rezime: U pvom dijelu ovog seminarskog rada ću Vas upoznati sa pojmom VRML-a (Virtual Rality Modeling Language), te sa njegovim historijskim razvojem. U drugom dijelu pisat ću o osnovnim karakteristikama i o verzijama VRML-a. U trećem dijelu upoznat ću Vas sa mogućim opcijama za izradu VRML svjetova, te o potrebnim softverima za to. U četvrtom dijelu se nalaze neki primjeri VRML-a i primjeri primjene X3D-a. Na kraju se nalazi zaključak i literatura koju sam koristila prilikom izrade ovog seminarkog rada.

Uvod
Virtualnim modeliranjem naziva se izrada računarskih 3D grafičkih modela realnih objekata, pojava i okruženja. Virtualni modeli trebaju što tačnije predstavljati fizički izgled i simulirati ponašanje stvarnog objekta te trebaju biti interaktivni. [8]
VRML je skraćenica za Virtual Reality Modeling Language. VRML  je standardni format za zastupanje 3-dimenzionalne (3D) interaktivne vektorske grafike, osmišljen posebno zbog World Wide Web-a. VRML definiše format koji ujedinjuje trodimenzionalnu grafiku i višemediju. [9]
Konceptualno, svaka VRML datoteka je 3D vremenski temeljeni prostor koji sadrži grafičke objekte koji se mogu dinamički mijenjati pomoću različitih mehanizama. Može se koristiti u širokom spektru područja kao što su inžinjerska i znanstvena istraživanja, višemedijske prezentacije, zabava i obrazovne aktivnosti, internet stranice i virtualni svjetovi. [5]
Pojam VRML je skovao Dave Raggett u radu pod nazivom "Prošireni WWW za podršku platforme nezavisne virtualne stvarnosti", kojeg je prezentovao na  Prvoj World Wide Web konferenciji  1994. godine. [9]
Od toga datuma pa do danas ovaj jezik se svakodnevno razvija. Prva specifikacija ovog jezika je bila VRML 1.0 kao prvi pokušaj kreiranja Internet 3D jezika. [7]
Godine 1997, dovršena je nova verzija formata, kao VRML97 (također poznat kao VRML2 ili VRML 2.0), te je postao ISO standard. VRML97 unio je promjene u strukturi fajla i dodata je mogućnost animacije. [9]
VRML eksperimentisanje je teklo prvenstveno u području obrazovanja i istraživanja, u kojima je otvorena specifikacija bila najviše cijenjena.  Tako je nastala sljedeća verzija VRML-a, odnosno nastao je X3D (ili VRML 3.0). [9]
X3D je dodao sjene, geo-lokacije, te zajedno sa tim  podršku za korisnike u medicini, CAD, GIS, multi-user, i drugim važnim područjima primjene. [1]
Svakodnevno se razvijaju novi dodaci i nove verzije, među posljednjim su i VRMLout za AutoCAD  i VRML prevodioc za Inventor. VRMLout za AutoCAD je ARX aplikacija za AutoCAD. Omogućava izvoz bilo kojeg 3D objekta iz AutoCAD-a u VRML format. VRMLout također izlaže ActiveX API (za VisualLISP i VBA) koji omogućava da koristite VRML izvoz i iz svojih aplikacija i skripti. [16]
Osnovne karakteristike VRML-a
Tehnički gledano, VRML  nije ni virtualna stvarnost ni jezik za modeliranje. Virtualna stvarnost obično podrazumijeva neki 3D objekat i 3D ulazni uređaj. Dok bi pravi jezik za modeliranje trebao sadržavati mnogo bogatije geometrijske primitive modeliranja i mehanizama. [10]
VRML je u osnovi način grupisanja objekata. Kako je izveden iz SGI-ove (SGI-SiliconGraphics) Open Inventor grafičke biblioteke i file formata, VRML – ov poseban fokus su 3D grafički objekti. Ovi objekti mogu sadržavati bilo koji tip podataka. Kako jezik radi sa objektima, možemo ga ubrojati u objektno orijentisane programske jezike. VRML-ovi objekti, koji se zovu nodovi, mogu virtualno sadržavati bilo koji tip informacije i mogu imati djecu. Također, oni se  mogu ponovo koristiti kroz „instanciranje“. Da bi nodovima omogućio jednostavan način međusobnog uticaja, VRML istupa iz tipične tendencije objektno orijentisanih jezika da su im individualne komponente nelinearne ili slučajno organizovane. Naprotiv, VRML source file je graf scene, hijerarhijski fajl koji određuje sekvencijalni redoslijed parsiranja nodova. Ovo omogućava programeru da kontroliše redoslijed renderovanja scene i bolju kontrolu nad njenim izgledom. Zbog toga, koncizan opis VRML-a može biti formulisan na sljedeći način: VRML je objektno orijentisani, 3D grafički jezik za modeliranje čiji se izvorni skript interpretira linearno, od početka do kraja fajla, da bi se izrenderovala scena. [7]
VRML zauzima posebno mjesto u spektru programskih jezika, negdje između jezika opće namjene kao što su C++ ili Lisp i jezika za opis i formatiranje stranice kao što su PostScript ili HTML. Ovo proizlazi iz činjenice da iako VRML ima veoma specifičnu namjenu - opisivanje trodimenzionalnih scena i objekata - njegov zadatak je tako kompleksan da su mu potrebne mnoge osobine generaliziranih programskih jezika. To omogućava, bez obzira na inicijalnu kompleksnost za učenje, ne samo uvođenje treće dimenzije u Web, nego i neograničene mogućnosti daljeg razvoja. [7]
VRML upotrebljava za zapis svojih datoteka ASCII format te je u svojoj osnovi tekstualna datoteka koja sadrži opise objekata i transformacija koje se na njima izvode. Za VRML se još kaže da je 3D HTML jer ga je moguće pregledavati pomoću web preglednika novijih verzija, dok je kod starijih, koji nemaju tu mogućnost, potrebna nadogradnja s posebnom dodatkom. VRML je po svojoj prirodi dinamičan. Ne opisuje format stranice kao npr. HTML, već opisuje 3D model i njegovu okolinu. HTML nudi dvodimenzionalni, a VRML trodimenzionalni prikaz. [6]
VRML ima veliku primjenu u vizualizaciji. VRML je sposoban prikazati kako statične tako i animirane dinamičke 3D modele stvarnog svijeta. Također, sposoban je povezati te modele vezama ostvarenim linkovima sa drugim medijima kao npr. tekstom, zvukom, filmovima i slikama. [6]
VRML datoteke mogu sadržavati reference na datoteke u mnogim drugim standardnim formatima. JPEG, PNG, GIF, i MPEG datoteke mogu se koristiti kao mape tekstura na objektima. WAV i MIDI datoteke mogu se koristiti da odredite zvuk koji se oglašava u svijetu. Datoteke koje sadrže Java ili JavaScript kod se mogu referencirati i koristiti za implementaciju isprogramiranog ponašanja objekata u VRML svjetovima. Svaka od njih je nezavisan standard, odabran da se koristi zajedno sa VRML zbog svoje široke upotrebe na internetu. [10]

Slika 1. Baščaršijski sebilj (Virtualno Sarajevo), statičan 3D model stvarnog svijeta  [2]
Verzije VRML-a 
Prva verzija VRML-a (VRML 1.0) sadrži sljedeće:
· Virtualni 3D svjetovi stvoreni od primitivnih oblika, kao što su: kocke, čunjevi, sfere i tekst, ili s prilagođenim definiranim oblicima.
· Svojstva materijala, uključujući teksture karte koje se mogu primijeniti na tim oblicima. 
· Mogućnost korisnika da ispita ili da se slobodno kreće kroz scene.
· Objekti koji sadrže hiperlinkove na druge VRML svjetove ili dokumente. 
· Višestruki izvori svjetlosti.
· Inline objekti, gdje je geometrija definirana u odvojenoj VRML datoteci.
· Objekti s različitim razinama detalja.
· Imena definisanih objekata se mogu ponovo koristiti. [12]
Druga verzija je VRML 2.0. Nove karakteristike uvedene u VRML 2.0 uključuju:
· Poboljšani statički svjetovi 
Zvuk, filmske teksture, magla i pozadina sada mogu biti dodani u VRML svijetu. Tu su novi načini da se definišu složene geometrije kao što su tereni i ekstrudirani oblici. Struktura  VRML 2.0 scene je također pojednostavljena.
· Interakcija i animacije
VRML 1.0 svjetovi su bili statični. VRML 2.0 omogućava kretanje objekata unutar scene i dopušta vremenski bazirane događaje. To se postiže kroz senzore koji detektuju i stvaraju ove događaje, interpolatore koji opisuju ono što bi se trebalo dogoditi kada se događaj javi. Složene animacije i ponašanja mogu se programirati u VRML 2.0  koristeći Netscape-ov JavaScript ili Sun Microsystems Java jezike. Spoj otkrivanja i navigacijskog stila pomaže u poboljšanju interakcije korisnika.
· Prototipovi novih VRML objekata
Nova VRML svojstva ili predmeti mogu biti definisani i ponovo  korišteni pomoću prototip mehanizma. [12]

X3D (Extensible 3D)  je sljedeći nasljednik VRML-a.   X3D Working Group je formirana 1999. godine s ciljem da donese nove nadogradnje i popravi nedostatke u VRML.  Proizveli su X3D V3.0, kao evolucijski napredak VRML 97, 2003. godine te dobili ISO specifikaciju (ISO / IEC 19775-1). [11]
Karakteristike X3D-a koje ga razlikuju od VRML 2.0 su:
· X3D je VRML kompatibilan. I dalje je prisutno klasično VRML kodiranje (.x3dv).
· XML kodiranje je jednostavno integrisano sa ostalim aplikacijama. Korištenje XML kodiranja čini jednostavnijim upravljanje, kontrolu, validaciju i razmjenu informacija.
· Scene i okruženja funkcionišu pouzdano na različitim preglednicima.
· Komponentni je jezik jer omogućava specifikaciju profila prilagođenih djelimično velikim tržištima (npr. medicina, arhitektura, filmska industrija ...).

· Autorizacija za korisnike je konzistentnija i lakša. X3D interfejs za autorizaciju scena pruža konzistentnu funkcionalnost za sve skriptne jezike, kako za interne tako i za eksterne.

· Bogatiji je funkcijama.

· Stalno se ažurira i poboljšava.
· Otvoreni kod aplikacija za usaglašenost je dostupan resurs za programere.

· Binarni format nudi enkripciju (tj. bezbijednost) i kompresiju (tj. brzinu). [19]
X3D V3.3 završava ISO proces. Ova verzija sadrži značajna poboljšanja i mogućnosti za razliku od izvorne V3.0, uključujući i sjene, geo-spacijalna rukovanja, 3D volumen renderisanja, te 2D geometrije.
Working group je slijedila naredni napredak specifikacije za V3.4 sa značajnim proširenjem standardizacije za podršku HTML5 i WebGL.  X3DOM je usvojen kao prototip za X3D V4 i kompatibilnost s X3D V3 se razvija. [11]
Razvojni tim  X3DOM-a je najavio realizaciju ažuriranog X3DOM-a, odnosno realizovana je verzija - V1.6.2. U ovoj verziji su popravljeni neki bagovi i doneseno je nekoliko novih karakteristika i poboljšanja. [13]
Kako napraviti VRML svjetove?

Postoji nekoliko opcija za izgradnju VRML svjetova, ali možemo ih rastaviti na dvije:

· Koristeći razvojni alat (npr. VRMLmagic) -  pozitivne strane ove opcije su da su jednostavni za korištenje, daju jednostavan pristup najboljim karakteristikama VRML-a i omogućavaju da se odmah počne s razvijanjem svjetova, bez potrebe za učenjem složenih detalja o VRML formatu.

· Poboljšani tekstualni editori - Kako je VRML  tekst temeljen format, većina sadašnjih VRML autorskih alata su poboljšani za uređivanje teksta, koji omogućavaju pisanje VRML pomoću nekih "naprednih" karakteristika za pisanje teksta. Ne razlikuju se puno od ručnog pisanja VRML svijeta, ali nude neke karakterisike koje ga čine bržim i lakšim za pisanje.

· Modeli alata za statičke objekte - Mnogi / većina objekta modeliranja i CAD alata sada podržavaju VRML format datoteke kao mogućnost izlaza. Ovi alati su izvrsni za izgradnju geometrijskih oblika složenih predmeta, ali oni nemaju isti cilj kao VRML i kao rezultat toga oni su zapravo samo korisni za izradu statičkih.

· Interaktivni VRML razvojni alati - Ovi alati su usmjereni na stvaranje interaktivnog VRML sadržaja i kao takvi su najjednostaviji za korištenje. (npr. VRMLmagic pruža interaktivni 3D radni prostor i onda se jednostavno može dodati interakcije odabirom iz kompleta dostupnih unaprijed definisanih radnji). 

· Ručno pisanje VRML datoteke - to je očito najbolji način za upoznavanje VRML razvoja, te vodi mnogo dublje u suštinu. Treba imati na umu da je VRML relativno složen oblik i za pristup mnogim važnim karakteristikama (npr. animacije i interakcije) se mora imati iskustva sa programiranjem.

Kao opće pravilo je korištenje alata za razvoj, gdje je moguće, stvaranje pouzdanih VRML svjetova i omogućavaju pristup mnogim karakteristikama koje je teško provesti pisanjem koda. [3]
VRML softver
VRML softver se generalno dijeli na dva dijela: 
· na programe za gledanje VRML sadržaja (browsere = preglednike)
· na aplikacije za izradu VRML-a 

Na internetu postoji veliki broj programa koji služe jednoj ili drugoj svrsi, a mi ćemo navesti samo neke. Browser je aplikacija (program) koji korisniku omogućuje pristup podacima koji se nalaze na poslužitelju (serveru). [15]
Najčešći i najpoznatiji VRML browseri su:
· Cortona3D Viewer – od Parallel Graphics-a, VRML plugin za Netscape ili Internet Explorer 
· Castle Game Engine - koristi se za izgradnju view3dscene, besplatna cross-platforma VRML / X3D preglednika koja također podržava i druge formate 3D modela (FreeBSD, Linux, MacOSX, Windows)
· Octaga Player 5.0 -  X3D / VRML preglednik visokih performansi (Windows)

· OpenVRML - besplatna cross-platforma za VRML i X3D (FreeBSD, Linux, MacOSX) 

· SwirlX3D Free Player - od Pine Coast Software-a (Windows)
· Titania Browser - besplatan samostalan X3D / VRML preglednik koji je primarno razvijen za Ubuntu / Debian operativni sistem
· White Dune - niska razina X3D / VRML97 alata koji može pročitati i prikazati VRML97 i X3D datoteke (FreeBSD, MacOSX, Linux, Unix)
· ...  [14]
Aplikacije za izradu VRML svjetova:
· X3D-Edit - primarni alat koji se koristi za stvaranje X3D. Dostupan je besplatno.
· Najnovija verzija: X3D-Edit - dostupan za Windows, MacOSX, Linux, Solaris i NetBeans korisnike
· Izvorna verzija: X3D-Edit 3.1 - još uvijek jedostupan 
· AC3D - 3D alat jednostavan za naučiti koji uključuje podršku za X3D izvoz (Linux, MacOSX, Windows) 

· Blender - open-source 3D alat koji uključuje podršku za X3D uvoz / izvoz (FreeBSD, Linux, MacOSX, Windows) 

· insight3d - open-source, image-based alat za modeliranje gdje se objekti stvaraju iz fotografija
· Seamless3d - open-source 3D program za modeliranje namijenjen umjetnicima 

· Titania Browser - besplatan samostalan X3D / VRML alat primarno razvijen za Ubuntu / Debian operativni sistem
· VrmlPad - profesionalni urednik za VRML programiranje
· ...  [14]

Slika 2. Blender v2.68 - open-source 3D alat koji uključuje podršku za X3D uvoz / izvoz  [17]
Primjeri VRML-a
Jedan veoma zanimljiv primjer primjene VRML-a je Virtualno Sarajevo, koje možete pronaći na http://www.virtualnosarajevo.com.ba/ . Korisnicima je između ostalog prezentirana  i kolekcija virtualnih modela objekata kulturnog naslijeđa grada Sarajeva, odnosno cjelokupni virtualni model Baščaršije kroz koji se može kretati pomoću VRML browsera. 

Slika 3.  Vijećnica (Virtualno Sarajevo)   [2]
Također, ukoliko neko želi sam isprobati mogućnosti VRML-a može naći mnoštvo tutorijala i već ispisanih kodova na Internetu. Ja sam kombinovala nekoliko takvih i dobila sam sljedeću sliku:

Slika 4. Prikaz geometrijskih tijela pomoću Cortona3D preglednika rađenih u običnom tekst editoru  [4]
X3D i njegova primjena
VRML je naišao na probleme čija se rješenja ne mogu tražiti u okviru njega samog. Oni će stajati i pred svakom drugom tehnologijom tog tipa i ne mogu se riješiti promjenom imena tehnologije a pogotovo ne suzavanjem njenih mogućnosti i ciljeva da bi se izbjeglo ono što je teško rješivo. [20]
Upravo zbog toga je formirana X3D Working Group, s ciljem da donese nove nadogradnje i popravi nedostatke u VRML-u.  Tako vremenom X3D postaje zamjena za VRML, te se svakodnevno razvija i ažurira.
Trenutno, X3D podržava:

· 3D grafiku i sjenčenje - poligonalna geometrija, parametarska geometrija, hijerarhijske transformacije, rasvjeta, materijali, multi-pass / multi-stage mapiranja, hardversko ubrzanje

· 2D grafika – tekst u prostoru; 2D vektorska grafika; 2D / 3D kombinacija
· CAD podaci - prijevod CAD podataka u otvoreni format za objavljivanje 
· Animacije - brojači i interpolatori; humanoid animacije 
· Prostorni audio i video - audio-vizuelni izvori preslikavaju se na objektima u sceni

· Interakcija korisnika - miš; tastatura
· Navigacija - fotoaparati; kretanje korisnika u 3D sceni

· Korisnički definirani objekti - sposobnost da se prošire ugrađene funkcije preglednika stvaranjem korisnički definisanih tipova podataka

· Scripting - sposobnost da se dinamički mijenjaju scene putem programskih i skriptnih jezika

· Fizičke simulacije i real-time komunikacije - humanoid animacije; prostorni skupovi; integracija s DIS protokolom   [18]

Slika 5. Objekat napravljen u CAD-u, preveden u otvoreni format za objavljivanje  [16]

X3D ima široku primjenu u mnogim različitim industrijama, od projektovanja, inženjeringa, znanosti, obrazovanja i zdravstva.  [21]
Navedimo sada jedan primjer primjene X3D-a u markentigu. 
Njemački 3D softver Bitmanagement dobio je narudžbu od jednog od najpoznatijih nogometnih klubova u Njemačkoj, Schalke 04, da naprave virtalnu 3D arenu. Virtualna 3D arena treba biti interaktivna, walk-in dostupna, dostupna svima preko interneta, omogućiti prikaz svih pojedinosti arene u visokoj rezoluciji. Osim toga zatražena je i mogućnost razvijanja u formi tzv. avatara - bilo kao virtualni upravitelji ili stjuardese - koji mogu voditi posjetitelje kroz virtualnu Veltins arenu. Uz modeliranu Veltins arenu za online korištenja, klub će biti u mogućnosti učinkovitije upravljati prodajom sjedišta. Nedaleko od stvarnosti hiljade virtualnih nogometnih navijača moći će kao avatari burno pozdraviti svoju nogometnu momčad. Ova scena dodatno je podržana od strane izvornog zvučnog zapisa za navijačke pjesme. [22]

Slika 6. Izgled virtualne 3D Veltins arene  [22]
Zaključak
Na osnovu prethodnog izlaganja možemo zaključiti da VRML i sve njegove novije verzije imaju mnogo prednosti, ali i nedostataka. Neke od prednosti su što je to otvoreni standard, zatim ima  mogućnost uvoza i izvoza VRML-a u većinu 3D paketa i alata za vizualizaciju, ASCII format, objektno orjentisani koncept, i mnoge druge. Također, uzimajući u obzir značaj reklame u savremenom svijetu već je samo to dovoljan razlog za ulaganje u ovaj medij, a njegove prednosti u sferi zabave nikada nisu ni bile pod upitnikom. Mogućnosti primjene nameću se same po sebi u svim naučnim i tehničkim disciplinama, od inženjeringa i arhitekture do psihologije i sociologije, od medicine do vojne industrije.
Neki od nedostataka su što je to relativno složen standard, nedostatak autorskih prava, u sadašnje vrijeme sam VRML nije dovoljan već ga je poterbno kombinovati sa drugim jezicima (JavaScript, Java, SQL, C++, CAD,..)

